钦定古今图书集成/理学汇编/学行典/第037卷 > 理数钤〈坎集上〉 > 《算人物久近善恶并用日月卦阳图》
## 钦定古今图书集成/理学汇编/学行典/第037卷 > 理数钤〈坎集上〉 > 《算人物久近善恶并用日月卦阳图》

人之善恶远近，只取本生四柱月日，起天地卦，求胎
卦以推之。先从《元会运世阳图》内，于年卦图中寻月
卦，看是何卦，是何四爻用事卦爻例自上而下，如在
下，四爻管一月，一爻管七日半，则七日半前属第四
爻，七日半以后至十五日终属第三爻，十六日至二
十三日半属第二爻，二十三日半以后至三十日终
属初爻，取本生节气算。此是起天卦，居左，须要卦爻
皆叶。

既得月卦，又从月卦图中寻日卦，看是何卦何四爻，
卦爻亦自上而下。如在下四爻管一日，则从寅卯辰
时属第四爻，巳午未时属第三爻，申酉戌时属第二
爻，亥子丑时属初爻。每一爻管三个时。凡时从寅时
数起。如子丑时生，只作昨夜取卦，不属今日子时算。
此是起地卦。亦须卦爻皆叶，方可用。

天卦居左，地卦居右，

检元会运世纵图，看在何宫内，求胎卦之数若干。又
取本生日辰，以节气推看，是初气、中气。初气用上体
爻，自上而下，甲己仲起四爻，甲己季起五爻，甲己孟
起上爻。中气用下体卦，爻亦自上而下，甲己仲起初
爻，甲己季起二爻，甲己孟起三爻。

检日卦阳图中，取本身节气寻胎卦，看所得之卦爻
辞吉凶云何。

检《先天方图》，看本卦在何宫，验其旺相休废何如，看
其所得胎卦数若干，却以本生月日数乘胎卦数为
真数。

月数：正月一数，二月二数，十二月为十二数。

其日数以交节气日时起数，一日一数，二日二数，三
十日为三十数，俱以四乘之，合月日数得若干，以三
十除之，如满一百数例，去九十，除三个三十，止用十
数乘胎卦数，是为真数。如不满三十者，即以此为乘
数。

取本生卦爻数，检甲申年项下，看本命年庚在何旬
内，横数历第几位，得本命年庚，是几个四爻之卦，一
位是一数，二位是二数，十位是十数，三十位是三十
数。看得多少爻数，却用月日时数乘之。

每月数以十二乘之。

一年十二月

日数以三百六十乘之，

一年三百六十日

时数以四千三百二十乘之，

一年，四千三百二十时。

共计年月日时共得数若干，并胎卦爻数若干，方为
一岁所得卦爻之数。

一岁　十岁，　百岁，　百二十岁。

将前项真数，除万物数外，一千八百六十六万二千
四百，即万物除数。再用一百二十岁数除之，除此万
物数尽，方为本身所得之数。再用十岁数除之，视馀
有多少，即为爻象算，即其人之寿数。

凡数胎卦爻数者，只于本宫节气卦爻上起算。假如
冬至生人，得元之元内元之元下，即于冬至复颐数
起，至本命年庚算。如秋分丁未生本命，只于世之元
内元之元下，秋分《遁》《咸》卦数起，历十四位，得《萃》六二
爻，为胎卦是也，合三爻为定准。胎卦爻数五十九。
凡观人物之美恶，只以所得卦变推之，阴恶而阳美。
如初得阳卦，变阴卦，是初美而终恶。初得阴卦，变阳
卦，乃初恶而终美。原得阳卦，复变阳卦，始终俱美。原
得阴卦，复变阴卦，则始终俱恶矣。

假如丁未年戊申月丙午日己亥时，系丁未年七月
十五日亥时。自六月二十八日卯时初三刻立秋入
节气，一十七日九时，却不从七月初一日起定爻只
从六月二十八日交节初起数之，此是起天卦。居左
须要卦皆叶，如卦不叶，当变卦。如卦叶爻不叶，只变
爻。

今午月卦阳图，甲申年项下甲辰旬日内横数至第
二十四位，丁未本命，得七月。《讼卦》二爻初爻，《困卦》上
爻五爻，共四爻，管一月，其本生日辰入节在十五日
以后，当用《困卦》上爻直事。上体《兑》卦，与爻皆叶，不变，
其下体《坎》卦不叶，全变作《离》，成《革卦》。于是上下体皆叶，而上六爻亦叶，方可用。既得月卦，又从日卦图中
寻日卦看得是何卦四爻卦爻亦自上而下，如在下
四爻管一日，则寅卯辰时属第四爻，巳午未时属第
三爻，申酉戌属第二爻，亥子丑属初爻，凡子丑寅从
寅数起，其子丑作昨日夜取卦，不属今日子时算，此
是起地卦，居右亦要卦爻皆叶。

今检《日卦阳图》内，“七月丙。”〈午寅〉日得《益》卦，下四爻用事，
一爻管三时，其本生亥时，当益初爻用事，下体震卦，
与爻皆不叶。先变卦为巽卦，叶爻不叶；再变爻为干
爻，叶卦不叶；三变卦为《坤》卦，叶爻复不叶；四变爻复
本不可用，再变爻只取卦叶，不取爻叶也。于是变初
爻为《坤》，成《观卦》。以前《革》卦居左，《观》卦居右。

又检《元会运世纵图》，得世之元，内运之会，萃为“胎卦。”
〈地卦风地观天卦泽火革〉《世》之《元》之《运》之《会萃》，一十五万一千一
百六十五亿四百万分。

又看本生丙午日辰，以本生节气系在处暑七月中
气内例，当用下体卦爻。自下而上，甲己孟五日起三
爻，甲己季五日起二爻，甲己仲五日起初爻。

今丁未年，戊申月、丙午日，在甲辰旬内，属甲己季，当
起二爻，上天下地，卦爻皆叶不变。

又检三百六十日阳图，《萃》卦在世之元内秋分，其六
二爻辞云：“引吉无咎，孚乃利用禴。”

又检《先天方图》，《萃》在坤宫，以“旺相”八字，顺念其秋分
为废气。

又看世之元中《胎卦》《萃》数，得一十五万一千一百六
十五亿四千四百万。

又以本生月日数乘胎卦数求真数。其月日数者，系
七月。以四因七为二十八，又得节十七日九时，作十
八日算。以四因十八为七十二，合月数二十八，共计
一百数。例去三个三十，馀一十。以此一十乘胎卦数，
得一百五十一万一千六百五十四亿四千万，为真
数。然后又取本生卦爻数。丁未年在甲申年内，横数
历二十四年七月，得七个十二月为八十四数。又本
生丙寅日入节气十八日，得十八个三百六十日，为
六千四百八十日数。亥时得十二个四千三百二十，
为五万一千八百四十时。数年二十四月八十四日
六千四百八十时，五万一千八百四十。胎卦爻数得
五十九数。自世之元内《咸》《遁》数至萃，得十四个四爻
之卦，合三爻共计五万八千四百八十七，为一岁卦
爻之数。

先将前项真数，除万物数外，有一千八百六十六万
二千四百，却将百二十数除此万物数尽方为本身
所得之数。再用十岁数除之，视有若干，即为爻象，算
内一月得四千八百七十四爻。